व्याख्या : गृहस्थ जीवन को सुंदर, सुखद सद्भावनामय आदर्श गृहस्थ बनाने के लिए यह श्लोक अत्यंत आवश्यक प्रेरणा के रूप में है! असंयमी, अप्रिय, अमर्यादित वाणी से प्राय: गृहस्थ जीवन का पूरा वातावरण बिगड़ा रहता है। बिना सोचे-विचारे एकदम अधीरता, आवेश, आक्रोश की भाषा न केवल शांति बिगाड़ती है अपितु प्यार में दरार डालती है। धीरे-धीरे वातावरण को विषैला बनाती है। वाणी के कठोर-कड़वे शब्द ही घर-परिवार में कलह-क्लेश, ईर्ष्या-द्वेष रूपी महाभारत का कारण बनते हैं।